Taxibestuurder deur taxi doodgeryArgieffoto. ŉ Taxibestuurder is Maandagoggend dood nadat hy deur ŉ ander taxi in Randburg getref is. Chris Botha, ŉ woordvoerder van Netcare 911, het gesê die ongeluk het in Northumberlandweg plaasgevind. “Die taxibestuurder het glo uit sy taxi geklim om ŉ wiel op te tel wat van sy voertuig afgekom het,” het Botha gesê. “Die man was in die geel baan toe die ander taxi hom raakgery het.” Paramedici het die man in ŉ kritieke toestand aangetref. Hulle het tevergeefs probeer om hom te stabiliseer en hy is op die toneel dood verklaar.